**Contact:**

Dana Alexandru

Action Global Communications

Tel.: +40 722 663 586

E-mail: dana.a@actionprgroup.com

**Studiu Honeywell: OBICEIURI PRIVIND ÎNCĂLZIREA LOCUINȚEI**

**REZULTATELE pentru EUROPA CENTRALĂ ȘI DE EST**

**Concluzii principale:**

* **Proprietarii de locuințe sunt preocupați de costul facturilor la energia termică, însă plătesc mai mult decât este necesar pentru a-și asigura confortul.** Peste un sfert(26%) dintre respondenții din Polonia și România și 25% dintre cei din Ungaria au fost nevoiți să împrumute bani de la familie, prieteni, sau instituții bancare pentru a plăti facturile la încălzire. Situația este relativ mai bună în Slovacia (11%) și în Republica Cehă (9%).
* **Consumul ineficient de combustibil și lipsa bunelor practici contribuie la facturi mai ridicate la încălzire și la conflicte legate de temperatura din locuință.** 28% dintre proprietarii polonezi care nu locuiesc singuri sunt implicați în conflicte în cadrul locuințelor proprii legate de temperatura din casă, la fel ca 27% dintre respondenții din Ungaria, 21% dintre cei din România, 20% dintre cei din Republica Cehă și 19% dintre cei din Slovacia.
* **Mulți respondenți nu iau nicio măsură pentru a-și gestiona proactiv cheltuielile cu încălzirea.** Este cazul a48% dintre proprietarii din Ungaria, 43% dintre cei din România, 34% dintre cei din Polonia, 31% dintre cei din Republica Cehă și 24% dintre cei din Slovacia.
* **O mare parte dintre proprietarii de locuințe nu folosesc un termostat pentru a menține o temperatură constantă în casă:** aproximativ jumătate dintre respondenții din Polonia (53%), Republica Cehă (49%), Slovacia (45%), Ungaria (45%), și peste o treime dintre cei din România (37%).
* **Tehnologiile de încălzire vechi sau învechite pot fi o cauză a ineficienței energetice.** 59% dintre proprietarii din România nu au posibilitatea de a controla separat temperatura din fiecare cameră, iar 40% dintre cei care pot, preferă să nu facă acest lucru pentru că li se pare prea dificil sau cronofag. Prin comparație, acest lucru este valabil pentru 37%, respectiv 19% dintre cei din Republica Cehă – sugerând că proprietarii cehi dețin tehnologii mai avansate.

**Termostate pentru o încălzire eficientă**

*Termostatele Honeywell sunt concepute pentru a oferi proprietarilor de locuințe mai mult control asupra programelor de încălzire, asigură o gestionare optimă al temperaturii, pot fi conectate la telefoanele smart și tablete și oferă utilizatorilor posibilitatea de a încălzi separat zone diferite din casă - proces cunoscut sub denumirea de „Smart Zoning”.*

**Termostatul Honeywell *Single Zone***

* Este un prim pas accesibil spre o casă inteligentă
* Include control wireless și programare pentru temperatură
* Este compatibil cu orice sistem de încălzire
* Este ușor de instalat și folosit, ideal pentru case și apartamente
* Poate fi controlat prin intermediul aplicației Honeywell Total Connect Confort (disponibilă gratuit pentru dispozitivele smart și tabletele compatibile)

**Sistemul Honeywell *evohome***

* Dedicat proprietăților mai mari și utilizatorilor care își doresc un control sporit al temperaturii
* Oferă funcția „Smart Zoning”, prin care utilizatorii pot construi până la 12 zone de încălzire personalizată
* Prin sistemul Honeywell evohome au fost demonstrate economii de energie de până la 40%\*, mulțumită funcției „Smart Zoning” și integrării cu dispozitivele smart

Ambele sisteme lucrează pe modelul „dacă…, atunci…” (IFTTT) și pot integra o varietate de aplicații online, precum calendarul personal și prognoze meteorologice. Un termostat inteligent Honeywell IFTTT poate activa sau modifica încălzirea în timp real dacă determină, de exemplu, că membrii locuinței sunt plecați sau că începe să ningă, pe baza regulilor stabilite de utilizator.

Pentru mai multe informații despre gama de tehnologii inteligente Honeywell pentru casă, vizitați <http://getconnected.honeywell.com>.

**Despre studiul Honeywell „Obiceiuri privind încălzirea locuinței”**

Studiul Honeywell „Obiceiuri privind încălzirea locuinței” face parte din campania demarată de Honeywell la nivel european cu scopul de a înțelege și contribui la conștientizarea ineficienței energetice, ca urmare a practicilor inadecvate de încălzire a locuințelor. Campania se adresează proprietarilor de locuințe cu vârste de peste 18 ani, pentru a sublinia importanța încălzirii eficiente și a tehnologiilor care pot reduce costurile și risipa de energie. Cercetarea pentru acest raport a fost inițiată de Honeywell și implementată de SW Research în luna decembrie 2016. Cercetarea a fost desfășurată prin sondaj online, pe un eșantion de 4.096 de proprietari de locuințe din Republica Cehă (840), Ungaria (816), Polonia (811), România (817) și Slovacia (812). Respondenții sunt proprietari de locuințe cu vârste de peste 18 ani. Toate cifrele au fost rotunjite până la cea mai apropriată decimală. Mai multe informații despre produse și materiale vizuale sunt disponibile la cerere.

**Despre Honeywell Home and Building Technologies**

Honeywell Building Solutions face parte din Honeywell Home and Building Technologies (HBT), companie globală cu peste 44.000 de angajați în întreaga lume. HBT este lider în domeniul tehnologiei Internet of Things (IoT) și dezvoltă produse, software și tehnologii utilizate în peste 150 de milioane de locuințe și 10 milioane de clădiri la nivel mondial. Ajutăm proprietarii de locuințe să rămână conectați și să dețină controlul asupra nivelului de confort, securității și consumului de energie. Proprietarii și locatarii clădirilor comerciale utilizează tehnologiile noastre pentru a se asigura că imobilele lor sunt sigure, eficiente energetic, sustenabile și productive. Soluțiile noastre hardware și software avansate pentru contorizare ajută furnizorii de electricitate, gaze naturale și apă să aprovizioneze mai eficient clienții și comunitățile. Pentru mai multe informații și noutăți despre Honeywell Home and Building Technologies, vizitați: <http://www.honeywell.com/newsroom>.

Honeywell ([www.honeywell.com](http://www.honeywell.com)) este o companie Fortune 100 din sectorul software-industrial, ce oferă soluții specifice, printre care produse și servicii aerospațiale și auto, tehnologii de control pentru clădiri, locuințe, industrii și materiale avansate, la nivel global. Tehnologiile noastre contribuie la o conectare mai bună a aeronavelor, mașinilor, locuințelor și clădirilor, precum și a centrelelor de manufactură, lanțurilor de aprovizionare și angajaților, pentru a face lumea un loc mai inteligent, sigur și sustenabil. Pentru mai multe informații despre Honeywell, vizitați [www.honeywell.com/newsroom](http://www.honeywell.com/newsroom).

\* Sursa: Unitatea de Cercetare pentru Economisirea Energiei, Strathclyde University 2013 și TACMA 2013 – Economiile de energie citate au fost înregistrate pentru o locuință cu trei dormitoare, dispusă pe două niveluri, din Marea Britanie, în baza activității tipice dintr-o săptămână a unei familii cu patru membri, comparând un sistem de zonare inteligent **evohome**, cu configurările recomandate, și un sistem alcătuit dintr-un cronometru simplu și un termostat unitar de cameră neprogramabil, fără vane de calorifer termostatic. Economiile de energie înregistrate la nivel individual depind de configurările existente, mediu și stilul de viață.